Държавен вестник, бр. 43, 2011 г., стр. 11

БРОЙ  43	
Д Ъ Р Ж А В Е Н  В Е С Т Н И К 	
СТР.  11  
2. Временната комисия изпълнява функци­
ите на водеща комисия по Законопроекта за 
изменение и допълнение на Конституцията на 
Република България.
3. Комисията се състои от 19 народни пред­
ставители, от които 9 от Парламентарната група 
на ПП ГЕРБ, 3 от Парламентарната група на 
Коалиция за България, 3 от Парламентарната 
група на „Движение за права и свободи“, 2 от 
Парламентарната група на партия „АТАКА“, 1 
от Парламентарната група „Синята коалиция“ 
и  1 независим народен представител.
4. Избира за председател, заместник-пред­
седатели и членове  на Временната комисия, 
както следва:
Председател: Искра Фидосова Искренова.
Заместник-председатели: 
Менда Кирилова Стоянова, 
Любен Андонов Корнезов,
Алиосман Ибраим Имамов,
Огнян Стоичков Янакиев,
Екатерина Иванова Михайлова.
Членове: 
Валентин Алексиев Николов,
Димитър Николов Лазаров,
Димитър Борисов Главчев,
Доброслав Дилянов Димитров,
Емил Йорданов Радев,
Красимир Георгиев Ципов,
Юлиана Генчева Колева,
Янаки Боянов Стоилов,
Румен Стоянов Овчаров,
Христо Дамянов Бисеров,
Лютви Ахмед Местан,
Павел Димитров Шопов,
Димитър Йорданов Чукарски.
5. Решенията по същество се приемат с две 
трети от присъстващите народни представители.
Решенията по процедурни въпроси се прие­
мат с обикновено мнозинство от присъстващите 
народни представители.
6. В срок до седем дни Временната коми­
сия предлага на Народното събрание правила 
за процедурата относно Законопроекта за 
изменение и допълнение на Конституцията на 
Република България.
7. Временната комисия се създава за срока 
на приемането, респективно отхвърлянето на 
Законопроекта за изменение и допълнение на 
Конституцията на Република България.
Решението е прието от 41-ото Народно 
събрание на 1 юни 2011 г. и е подпечатано 
с официалния печат на Народното събрание.
Председател на Народното събрание: 
Цецка Цачева
6756
РЕШЕНИЕ
за приемане на Процедурни правила за про­
веждане на избор за попълване на квотата 
на Народното събрание във Висшия съдебен 
съвет
Народното събрание на основание чл. 86, 
ал. 1 във връзка с чл. 130, ал. 3 от Конституцията 
на Република България и § 2 от допълнителните 
разпоредби на Правилника за организацията и 
дейността на Народното събрание
Р Е Ш И :
Приема следните Процедурни правила за 
провеждане на избор за попълване на квотата 
на Народното събрание във Висшия съдебен 
съвет:
1. Народното събрание провежда избор за 
попълване на квотата на Народното събрание 
във Висшия съдебен съвет на 20 юли 2011 г. 
(сряда).
2. Предложения за избиране на членове на 
Висшия съдебен съвет от квотата на Народното 
събрание се внасят от народните  представи­
тели до 17 юни 2011 г. включително, заедно с 
проект на решение.
3. Предложените кандидати трябва да от­
говарят на изискванията на чл. 130, ал. 2 
от Конституцията на Република България и 
съответните изисквания на чл. 17 и чл. 18 от 
Закона за съдебната власт.  
4. Внесените предложения се публикуват на 
интернет страницата на Народното събрание 
заедно с приложената кратка биография на 
кандидатите. 
5. Председателят на Народното събрание 
включва внесените проекти за решения като 
точка в програмата за работата на Народното 
събрание за 20 юли 2011 г.
6. Внесените проекти за решения и предложе­
ните кандидатури се представят от вносителите 
в рамките на 10 минути.
7. Кандидатите могат да бъдат изслушвани 
в рамките на 10 минути в заседанието при 
избора им.
8. Народното събрание провежда разисквания 
по предложените кандидатури.
9. След приключване на разискванията 
внесените проекти за решения се подлагат на 
гласуване по реда на постъпването им.
Решението е прието от 41-ото Народно 
събрание на 2 юни 2011 г. и е подпечатано 
с официалния печат на Народното събрание.
Председател на Народното събрание: 
Цецка Цачева
6757